Cultura programa els actes de ‘Música al Port’ del 17 de juny al 8 de juliol
13 de juny 2017

![](/media/miyltipq/53-dsc_0533.jpg)  
  

La delegació de Cultura de l'Ajuntament de Sagunt programa un any més el festival Música al Port, que es desenvoluparà del 17 de juny al 8 de juliol amb concerts i espectacles en els jardins del Centre Cívic Antic Sanatori i els del Casino Vell. Enguany Música al Port s'emmarca dins de les actuacions del programa 100 Anys de Siderúrgia.

El regidor de Cultura, José Manuel Tarazona, ha declarat que **“la relació de Sagunt i el Port de Sagunt amb la factoria deAlts Forns té també el seu vessant cultural, i dins de Música al Port volíem que eixe vessant cultural tinguera una expressió”**. Tarazona ha recordat que tots els espectacles són gratuïts i ha convidat a tota la ciutadania a assistir.

La programació començarà divendres que ve 17 de juny a les 23 hores amb l'espectacle musical, teatral, audiovisual i de dansa _A través del Paso_, dirigit per Rafael Garrido i amb l'actuació de la Banda Sinfónica Unión Musical Porteña. El 24 de juny a les 23 hores la Banda Simfònica Lira Saguntina oferirà el concert _Tradició i folklore d’un poble siderúrgic_, sota la direcció de Rafael Doménech, en els jardins del Centre Cívic Antic Sanatori.

L'1 de juliol a les 22 hores el programa continua en els jardins del Casino Vell amb la Fundación Cante de las Minas, amb el seu festival ja consolidat. José Manuel Tarazona ha recordat que enguany l'actuació recordarà a **“Javier Rosado, impulsor d'este festival i que va morir l’any passat, per la qual cosa d'alguna manera volem fer-li un reconeixement enguany”**.

El dia 7 de juliol a les 23 hores els jardins del Casino Vell acolliran l'actuació musical _Raí__le__s blues band featuring Ayo Dele & Tere Núñez_, amb la interpretació de London-Valencia Blues Conexion. Finalment, el 8 de juliol a les 23 hores se celebrarà en els jardins del Casino Vell l'actuació musical _Reencuent__ro años 60_, amb les interpretacions de Drogas, Clan, Julio tributo a The Shadows, Stiff Grup e Hijos de los ‘60, als jardins del Casino Vell.  

*   [](http://www.facebook.com/sharer.php?u=https://aytosagunto.es/va/actualitat/cultura-programa-els-actes-de-musica-al-port-del-17-de-juny-al-8-de-juliol/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-els-actes-de-musica-al-port-del-17-de-juny-al-8-de-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-els-actes-de-musica-al-port-del-17-de-juny-al-8-de-juliol/ "Linked In")
*   [](mailto:?body=https://aytosagunto.es/va/actualitat/cultura-programa-els-actes-de-musica-al-port-del-17-de-juny-al-8-de-juliol/)